《集选句寄王之衡楚中二章 其二》
清代·姚燮

皎皎天月明，照之有馀辉。空濛如薄雾，萧瑟入南闱。

中夜起叹息，草露沾我衣。俯临清泉涌，轻衿随风吹。

少小去乡邑，裘马悉轻肥。抚镜华缁鬓，不知今是非。

佳人眇天末，分手易前期。爱而不可见，中心怅有违。

愿为双黄鹄，左右来相依。逝者一何速，泪下空霏霏。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。